《大通桥送别西樵阁老次韵》
明代·钟芳

晓乘归舫逐溪云，溪上看云忍暂分。金鼎化惭沧海外，玉堂人恋白鸥群。

敢缘休告忘忠荩，直与中流遏溃奔。九老未须牢结社，举头尧日戴晴薰。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。